CELEX: C2004/284/08
Language: sk
Date: 2004-11-20 00:00:00
Title: Rozsudok Súdneho dvora (druhá komora) z 30. septembra 2004 vo veci C-319/03 (návrh na začatie konania o prejudiciálnej otázke podaný Tribunal administratif de Paris): Serge Briheche proti Ministre de l'Intérieur, Ministre de l'Éducation nationale a Ministre de la Justice (Sociálna politika — Rovnaké zaobchádzanie s mužmi a ženami — Článok 141 odsek 4 ES — Smernica 76/207/EHS — Podmienky prístupu k zamestnaniu vo verejnom sektore — Ustanovenia poskytujúce vdovám, ktoré sa znova nevydali, prospech vyňatím z vekového ohraničenia na prístup k týmto zamestnaniam)

20.11.2004   
            
            
               SK
            
            
               Úradný vestník Európskej únie
            
            
               C 284/4
            
         
      ROZSUDOK SÚDNEHO DVORA
   
   (druhá komora)
   z 30. septembra 2004
   vo veci C-319/03 (návrh na začatie konania o prejudiciálnej otázke podaný Tribunal administratif de Paris): Serge Briheche proti Ministre de l'Intérieur, Ministre de l'Éducation nationale a Ministre de la Justice (1)
   
   (Sociálna politika - Rovnaké zaobchádzanie s mužmi a ženami - Článok 141 odsek 4 ES - Smernica 76/207/EHS - Podmienky prístupu k zamestnaniu vo verejnom sektore - Ustanovenia poskytujúce vdovám, ktoré sa znova nevydali, prospech vyňatím z vekového ohraničenia na prístup k týmto zamestnaniam)
   (2004/C 284/08)
   Jazyk konania: francúzština
   Vo veci C-319/03, predmetom ktorej je návrh podaný 24. júla 2003 Súdnemu dvoru v súlade s článkom 234 ES Tribunal administratif de Paris (Francúzsko) rozhodnutím z 3. júla 2003, na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Serge Briheche a Ministre de l'Intérieur, Ministre de l'Éducation nationale a Ministre de la Justice, Súdny dvor (druhá komora), v zložení: predseda C. W. A. Timmermans, sudcovia C. Gulmann a R. Schintgen, F. Macken (spravodajca) a N. Colneric, generálny advokát: M. Poiares Maduro, tajomník: R. Grass, vyhlásil dňa 30. septembra 2004 rozsudok, ktorého výrok znie:
   Článok 3 odsek 1 a článok 2 odsek 4 smernice Rady 76/207/EHS z 9. februára 1976 o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky musia byť vykladané v tom zmysle, že bránia vnútroštátnej právnej úprave, aká je dotknutá v spore pred vnútroštátnym súdom, ktorá poskytuje vyňatie z vekového ohraničenia pre prístup k zamestnaniu vo verejnom sektore vdovám, ktoré sa znova nevydali a ktoré sú nútené pracovať, a vylučuje z neho vdovcov, ktorí sa znova neoženili a ktorí sú v rovnakej situácii.
   
      (1)  Ú. v. EÚ C 226 z 20.9.2003